text: "Газпром" започва процедура по прекратяване на договорите с "Нафтогаз", включително и за транзита през Украйна
  02.3.2018 | 20:26
  Затихналият временно конфликт между руската компания "Газпром" и украинската "Нафтогаз" се възобнови и в първите дни на месец март придобива нови измерения. Този път става въпрос и за прекратяване на транзита на природен газ през Украйна. Както е известно договорът на руската и украинската компания е със срок на действие 2019 г. , но както изглежда, може да се появят обстоятелства за по-ранни действия по прекратяването му. За страните от Европа, включително и за България от това могат да произтекат неприятни последствия. От Европейската комисия увериха, че следят ситуацията, като засега проблем с газовите доставки няма. Засега конфликтът все още е в етап на развитие, като през следващите дни може да се разрази или с пълна сила, или да бъде спрян. Изходът остава непредвидим. Засега.